CELEX: 62011CN0245
Language: lt
Date: 2011-05-23 00:00:00
Title: Byla C-245/11: 2011 m. gegužės 23 d. Asylgerichtshof (Austrija) pateiktas prašymas priimti prejudicinį sprendimą byloje K prieš Bundesasylamt

10.9.2011   
            
            
               LT
            
            
               Europos Sąjungos oficialusis leidinys
            
            
               C 269/21
            
         2011 m. gegužės 23 d.Asylgerichtshof (Austrija) pateiktas prašymas priimti prejudicinį sprendimą byloje K prieš Bundesasylamt
   
   (Byla C-245/11)
   2011/C 269/40
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Asylgerichtshof
   
   
      Šalys pagrindinėje byloje
   
   
      Pareiškėja: K
   
      Atsakovė: Bundesasylamt
   
   
      Prejudiciniai klausimai
   
   
               1.
            
            
               Ar Reglamento Nr. 343/2003 (1) 15 straipsnis aiškintinas taip, kad pagal šio reglamento 6–14 straipsnius iš principo už prieglobsčio procedūrą neatsakinga valstybė narė privalo nagrinėti prieglobsčio prašytojos prašymą, jeigu šioje valstybėje narėje yra sunkiai serganti ir dėl kultūrinių aplinkybių nepalankioje padėtyje esanti jos marti arba dėl sunkios marčios ligos priežiūros reikalingi mažamečiai anūkai ir prieglobsčio prašytoja yra pasiryžusi ir turi galimybių padėti marčiai ar anūkams? Ar tai teisinga ir tuomet, kai nėra iš principo atsakingos valstybės narės prašymo pagal Reglamento Nr. 343/2003 15 straipsnio 1 dalies antrą sakinį?
            
         
               2.
            
            
               Ar Reglamento Nr. 343/2003 3 straipsnio 2 dalis aiškintina taip, kad pirmajame klausime aprašytos situacijos atveju iš principo neatsakinga valstybė narė privalomai tampa atsakinga valstybe nare, jei Reglamento Nr. 343/2003 nuostatose įtvirtinta kompetencija reikštų EŽTK 3 arba 8 straipsnių (ES pagrindinių teisių chartijos 4 arba 7 straipsniai) pažeidimą? Ar tokiu atveju netiesiogiai aiškinant ir taikant EŽTK 3 arba 8 straipsnius (ES pagrindinių teisių chartijos 4 ir 7 straipsniai) taikytinos nuo Europos žmogaus teisių teismo praktikos nukrypstančios, t. y. platesnės „nežmoniško elgesio“ ar „šeimos“ sąvokos?
            
         
      (1)  2003 m. vasario 18 d. Tarybos reglamentas (EB) Nr. 343/2003, nustatantis valstybės narės, atsakingos už trečiosios šalies piliečio vienoje iš valstybių narių pateikto prieglobsčio prašymo nagrinėjimą, nustatymo kriterijus ir mechanizmus (OL L 50, p. 1; 2004 m. specialusis leidimas lietuvių k., 19 sk., 6 t., p. 109).